Θεοδώρα Βατάτζαινα

Η Θεοδώρα Δούκαινα Βατάτζαινα, γνωστή και ως Θεοδώρα Παλαιολογίνα (π. 1240 - 4 Μαρτίου 1303) από τη Δυναστεία των Βατάτζηδων, ήταν 
Ρωμαία αυτοκράτειρα ως Θεοδώρα Δ' επειδή ήταν σύζυγος του Μιχαήλ Η΄ Παλαιολόγου Αυτοκράτορα των Ρωμαίων.

Βιογραφία
Ο Ακροπολίτης αναφέρει ότι ο Ιωάννης Δούκας Βατάτζης, πατέρας της Θεοδώρας, πέθανε όταν η ίδια ήταν μικρή. Ο Ιωάννης ήταν γιος του Ισαακίου Δούκα Βατάτζη. Η μητέρα της, Ευδοκία Αγγελίνα, πέθανε στις αρχές της δεκαετίας του 1250. Η Θεοδώρα μεγάλωσε με τον θείο της Ιωάννη Γ΄ Βατάτζη, ο οποίος λέγεται ότι «την αγάπησε σαν κόρη του». Το 1253 ο Ιωάννης Γ΄ πάντρεψε τη Θεοδώρα με τον Μιχαήλ Παλαιολόγο. Όταν ο Ιωάννης Γ΄ πέθανε στις 3 Νοεμβρίου 1254, τον διαδέχτηκε ο μοναδικός του γιος Θεόδωρος Β΄ Βατάτζης, ο οποίος πέθανε τέσσερα χρόνια αργότερα. Ο μόνος γιος του Θεοδώρου Β΄, ο Ιωάννης Δ΄ Βατάτζης, ήταν επτά ετών και ο Μιχαήλ στέφθηκε συναυτοκράτοραςDonald Nicol, The Last Centuries of Byzantium, 1261–1453, β΄ έκδοση (Cambridge University Press, 1993), σελ. 35,

Στις 25 Ιουλίου 1261, ο στρατηγός του Μιχαήλ Αλέξιος Στρατηγόπουλος κατέλαβε την Κωνσταντινούπολη. Ο Μιχαήλ εκμεταλλεύτηκε την επιτυχία του στρατηγού του και εισήλθε στην Πόλη στις 15 Αυγούστου 1261. Τον Σεπτέμβριο ο Μιχαήλ Η΄ στέφθηκε Αυτοκράτορας για δεύτερη φορά στον καθεδρικό ναό της Αγίας Σοφίας.

Εκείνη την περίοδο, ο Μιχαήλ Η΄ ερωτεύτηκε την (Κωνσταντία) Άννα των Χοενστάουφεν, η οποία είχε παντρευτεί τον Ιωάννη Γ΄ Βατάτζη λίγο πριν από τον θάνατό του. Προσφέρθηκε να χωρίσει τη Θεοδώρα για να την παντρευτεί. Ο Πατριάρχης Αρσένιος ωστόσο έπεισε τον Αυτοκράτορα να εγκαταλείψει τα σχέδιά του και έτσι ο Μιχαήλ Η΄ επέτρεψε στην Άννα να γυρίσει στο σπίτι της τον Δεκέμβριο του 1261Talbot 1992, σελ. 296..

Η Θεοδώρα πέθανε μετά από σύντομη ασθένεια στις 4 Μαρτίου 1304PLP, 21380. Παλαιολογίνα, Θεοδώρα ∆ούκαινα Κομνηνή.

Παιδιά
Η Θεοδώρα και ο Μιχαήλ Η΄ Παλαιολόγος Αυτοκράτορας των Ρωμαίων είχαν επτά παιδιάTalbot 1992, σελ. 295κ.ε.:
 Μανουήλ, απεβ. νήπιο.
 Ειρήνη π.1256-πριν το 1328, παντρεύτηκε τον Ιβάν Ασέν Γ΄ της Βουλγαρίας (Οίκος των Μίτσο).
 Ανδρόνικος Β΄ 1259-1332, Αυτοκράτορας των Ρωμαίων.
 Θεοδώρα, παντρεύτηκε τον Δαυίδ ΣΤ΄ της Γεωργίας (Οίκος των Βαγρατιδών).
 Άννα π.1260-1299/1300, παντρεύτηκε τον Δημήτριο (Μιχαήλ) Άγγελο, γιο του Μιχαήλ Β΄ δεσπότη της Ηπείρου.
 Κωνσταντίνος 1261-1306, δεσπότης.
 Θεόδωρος π.1263-μετά το 1310.
 Ευδοκία π.1265-1302, παντρεύτηκε τον Ιωάννη Β΄ Μεγάλο Κομνηνό αυτοκράτορα της Τραπεζούντας.

Υποσημειώσεις και παραπομπές
Υποσημειώσεις

Παραπομπές

Κατηγορία:Σύζυγοι Βυζαντινών Αυτοκρατόρων
Κατηγορία:Δυναστεία των Παλαιολόγων